# Garrett Birkhoff

Garrett Birkhoff (Princeton, 19 de gener de 1911 - Water Mill, 22 de novembre de 1996) va ser un matemàtic estatunidenc.

## Vida i Obra

Fill del conegut matemàtic George Birkhoff, va ser educat a casa fins a vuit anys abans d'anar a l'escola primària. Després d'un any fent esports, va entrar a la Browne and Nichols School per cursar els estudis secundaris i, en acabar-los, va estar un any intern a Lake Placid fent esquí. El 1928 va començar els estudis universitaris de matemàtiques a la universitat Harvard, on el seu pare era professor i en la qual es va graduar el 1932. El curs següent va anar a la universitat de Cambridge amb una beca, per estudiar teoria de grups amb Philip Hall. Els anys següents va ser membre de la Harvard Society of Fellows fins que el 1936 va ser nomenat professor de la universitat Harvard en la qual es va retirar el 1981.
Birkhoff es va interessar en molts diferents camps de la matemàtica, tan pura com aplicada, però és recordat, sobre tot, pels seus treballs en àlgebra, especialment en teoria de reticles. Els seus llibres Lattice Theory (1940) i A Survey of Modern Algebra (1941), escrit conjuntament amb Saunders Mac Lane, es van convertir en autèntics clàssics de la matèria.
El seu interès per les matemàtiques aplicades es va desenvolupar durant la Segona Guerra Mundial, mentre assessorava els laboratoris militars. I va continuar amb els treballs d'assessorament que va fer per diverses empreses americanes com Westinghouse, General Motors, Rand Corporation o Bettis Laboratory.

## Referències

* ↑ Alexanderson i Wilde, 1983, p. 126.
* ↑ Gleason et al., 2002, p. 1.
* ↑ Mac Lane, 1998, p. 647.
* ↑ Anellis, 2005, p. 231.
* ↑ Alexanderson i Wilde, 1983, p. 128.
* ↑ Mac Lane, 1997, p. 1438-1439.
* ↑ Alexanderson i Wilde, 1983, p. 140.
* ↑ Hager, 2015, p. 1832.
* ↑ Mac Lane, 1998, p. 649.

## Bibliografia

* Alexanderson, G.L.; Wilde, Carroll «A Conversation with Garrett Birkhoff» (en anglès). The Two-Year College Mathematics Journal, Vol. 14, Num. 2, 1983, pàg. 126-145. DOI: 10.2307/3026590. ISSN: 0049-4925.
* Anellis, Irving H. «In memoriam: Garret Birkhoff» (en anglès). Modern Logic, Vol. 7, Num. 1, 1997, pàg. 81-82. ISSN: 1047-5982.
* Anellis, Irving H. «Birkhoff, Garrett». A: John R. Shook (ed.). Dictionary of Modern American Philosophers (en anglès). A&C Black, 2005, p. 231-232. ISBN 978-1-8437-1037-0.
* Hager, Willi H. «Birkhoff». A: Hydraulicians in the USA 1800-2000 (en anglès). CRC Press, 2015, p. 1832. ISBN 978-1-138-02826-9.
* Mac Lane, Saunders «Garrett Birkhoff and the Survey of Modern Algebra» (en anglès). Notices of the American Mathematical Society, Vol. 44, Num. 11, 1997, pàg. 1438-1439. ISSN: 0002-9920.
* Mac Lane, Saunders «Garrett Birkhoff (10 January 1911-22 November 1996)» (en anglès). Proceedings of the American Philosophical Society, Vol. 142, Num. 4, 1998, pàg. 646-649. ISSN: 0003-049X.
* Varga, Richard S. «In Memoriam: Garrett Birkhoff January 10, 1911–November 11, 1996» (en anglès). Journal of Approximation Theory, Vol. 95, Num. 1, 1998, pàg. 1-4. DOI: 10.1006/jath.1998.3288. ISSN: 0021-9045.

## Enllaços externs

* O'Connor, John J.; Robertson, Edmund F. «Garrett Birkhoff» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «Garrett Birkhoff» (en anglès). National Academy of Sciences. [Consulta: 6 abril 2022].